ธ.กลางจีนคงคาดการณ์ GDP ปีนี้ที่ 6.8%
ธ.กลางจีนคงคาดการณ์ GDP ปีนี้ที่ 6.8%
8 มิ.ย. 2559

ธนาคารกลางจีนประกาศคงคาดการณ์การขยายตัวของเศรษฐกิจในประเทศที่ระดับ 6.8% ในปีนี้ พร้อมกับปรับเพิ่มคาดการณ์เงินเฟ้อและการลงทุนในสินทรัพย์ถาวร
ทั้งนี้ ธนาคารกลางจีนคาดว่า ดัชนีราคาผู้บริโภค (CPI) ซึ่งเป็นมาตรวัดเงินเฟ้อที่สำคัญ จะขยายตัว 2.4% ตลอดปี 2559 และคาดว่า การลงทุนในสินทรัพย์ถาวรในปีนี้จะขยายตัว 11.0% จาก 10.8%
รายงานของธนาคารกลางจีนซึ่งมีการเผยแพร่ในวันนี้ระบุว่า แม้เศรษฐกิจจีนได้รับแรงหนุนจากการขยายตัวที่รวดเร็วของการลงทุนในตลาดอสังหาริมทรัพย์และสาธารณูปโภค แต่ปัจจัยบวกดังกล่าวก็ถูกสกัดด้วยผลกระทบในด้านลบจากการขยายตัวที่ช้าลงของยอดเกินดุลการค้า